TAGYON KÖZSÉG ÖNKORMÁNYZATA
8272 Tagyon, Petőfi u. 10.

[bookmark: _Hlk75771272]Szám: TA/353-2/2024. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2024. október 30-án 16.00 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Gyarmati Kornél			polgármester
	Steierlein István			alpolgármester 
	Kránicz Sándor 			 
	Szelei Bálint 			képviselők

Igazoltan távol: 	Gyarmati-Piszker Hajnalka		képviselő

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Gyarmati Kornél polgármester: Köszönti az ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND

1)  	Tagyon településtervének elfogadása
	Előterjesztő: Gyarmati Kornél polgármester

2)  	A Nivegy-völgyi Önkormányzatok Óvodafenntartó Társulása Társulási Megállapodásának módosítása
	Előterjesztő: Gyarmati Kornél polgármester

3)  	A Balatonfüredi Többcélú Társulás Társulási Megállapodásának módosítása
	Előterjesztő: Gyarmati Kornél polgármester


NAPIREND TÁRGYALÁSA

1)  	Tagyon településtervének elfogadása
	Előterjesztő: Gyarmati Kornél polgármester

[bookmark: _Hlk26168995]Gyarmati Kornél polgármester: Hosszú idő után jutnak el idáig. Az állami főépítész jóváhagyta az új településtervet, mely az előterjesztés mellékleteként kiküldésre került. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatokat egyben teszi fel szavazásra.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatokat hozza:

[bookmark: _Hlk159913499][bookmark: _Hlk178579170]39/2024. (X.30.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete Tagyon Településfejlesztési Tervét az előterjesztés melléklete szerint elfogadja.

9/2024. (X.31.)	ÖNKORMÁNYZATI 		RENDELET

Tagyon Község Önkormányzata Képviselő-testülete a Tagyon Helyi Építési Szabályzatáról szóló rendelet-tervezetet elfogadja és 9/2024. (X.31.) számon önkormányzati rendeletei közé iktatja.


2)  	A Nivegy-völgyi Önkormányzatok Óvodafenntartó Társulása Társulási Megállapodásának módosítása
	Előterjesztő: Gyarmati Kornél polgármester

Gyarmati Kornél polgármester: Kéri jegyző asszonyt, hogy ismertesse az előterjesztést.

dr. Varga Viktória jegyző: A társulási megállapodás módosítására többek közt azért kerül sor, mert két település polgármesterének személyében változás következett be, ezzel egyidejűleg a lakosságszámok is aktualizálásra kerülnek. Tartalmi változás, hogy a fenntartott intézmény vezetőjének kinevezési módját javítani kell oly módon, hogy a társulási tanács gyakorolja a kinevezési jogkört, illetve egy kormányzati funkció neve megváltozott.

Gyarmati Kornél polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

[bookmark: _Hlk178579185]40/2024. (X.30.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Nivegy-völgyi Önkormányzatok Óvodafenntartó Társulása Társulási Megállapodásának módosítását az előterjesztés 1. melléklete szerint, és ezzel együtt az egységes szerkezetű Társulási Megállapodást elfogadja.

Határidő: azonnal 
Felelős: polgármester


3)  	A Balatonfüredi Többcélú Társulás Társulási Megállapodásának módosítása
	Előterjesztő: Gyarmati Kornél polgármester

[bookmark: _Hlk178328248]Gyarmati Kornél polgármester: Kéri itt is jegyző asszony segítségét.

dr. Varga Viktória jegyző: Hasonló okokból kell módosítani a megállapodást, mint az előző napirendnél. Néhány tagönkormányzatnál változott a polgármester személye, megszűnik a Pénzügyi Bizottság és a Jegyzői Kollégium, javítani kell a kormányzati funkció kódokat, melyek mellékletbe kerülnek, valamint törlésre kerül a háziorvosi ügyeleti ellátás és a központi ügyelet.

Gyarmati Kornél polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

[bookmark: _Hlk178579203]41/2024. (X.30.)	Ta. ÖNKORMÁNYZATI 	HATÁROZAT

Tagyon Község Önkormányzatának Képviselő-testülete a Balatonfüredi Többcélú Társulás Társulási Megállapodásának módosítását az előterjesztés 1. melléklete szerint jóváhagyja. 

Határidő: azonnal
Felelős: jegyző


Több napirendi pont nem lévén Gyarmati Kornél polgármester megköszöni a nyilvános ülésen való részvételt, és azt 16.15 órakor bezárja.


K.m.f.



                   Gyarmati Kornél					       dr. Varga Viktória
        polgármester			   	                               jegyző		            

